නීත්‍යනුකූල විවාහක බිරිය ජීවතුන් අතර සිටියදී වෙනත් කාන්තාවක් විවාහ කර ගත්තේ යැයි කියන සිද්ධියක් සම්බන්ධව චෝදනා ලැබූ තැනැත්තකු මීගමුව ප්‍රධාන මහේස්ත්‍රාත් ඒ. එම්. එන්. පී. අමරසිංහ මහතා වෙත ඉදිරිපත් කිරීමෙන් පසු සැකකරු වරද පිළිගත්තේ ය.දඬුවම් නියම කිරීම මේ මස 14 දිනට කල් තබමින් සැකකරු රුපියල් ලක්ෂ දෙකක බැඳුම්කරයක් මත මුදාහැරීමට නියෝගයේ සඳහන් කර තිබිණි.මෙලෙස නියෝග ලැබුවේ මහ හුණුපිටිය මීගමුව පදිංචි තැනැත්තෙකි.පුත්තලම කොට්ටුකච්චිය රෙජිස්ටාර් කාර්යාලයේ දී සැකකරු 2009-01- 23 දින පුත්තලම ප්‍රදේ්ශයේම කාන්තාවක් සමඟ පළමු විවාහය සිදුකරගෙන ඇත.වසර දෙක හමාරක ප්‍රේම සම්බන්ධයකින් පසු සැකකරු නැවත 2010-01- 30 කටුවපිටිය විවාහ ලේකම් කාර්යාලයේ දී වෙනත් කාන්තාවක් සමඟ දෙවන විවාහය සිදුකර ගෙන ඇතැයි පැමිණිල්ලේ සඳහන් වේ.මීගමුව පොලිස් කොට්ඨාශයේ විශේෂ වංචා විමර්ශන අංශය මගින් සැකකරු අධිකරණයට ඉදිරිපත් කෙළේ ය..